ETTERTRAKTET: Sander Berge er het på overgangsmarkedet idet kun få dager gjenstår før fristen. Foto: Bjørn S. Delebekk / VG

Genk-direktør bekrefter Premier League-bud på Sander Berge

Sheffield United har lagt inn et bud på Sander Berge (21), bekrefter Genks sportsdirektør til VG.

Oppdatert 26. januar

Dimitri De Condé opplyser også om at budet, som skal ligge på rundt 200 millioner kroner, har blitt avslått.

VG kjenner til at Sheffield United over tid har vist konkret interesse for den norske landslagsspilleren.

Overgangsfristen i Premier League er natt til lørdag. Det er grunn til å tro at Berge kan bli solgt innen den tid.

Ettersom nordmannen til sommeren kun har ett år igjen av kontrakten sin med Genk, og at dette vil kunne svekke spillerens markedsverdi, har den belgiske klubben et ønske om å innkassere en større sum for Berge denne måneden.

les også Genk-sjef bekrefter «muntlig bud» på Sander Berge fra italiensk storklubb

Berges agenter Morten Wivestad og Mike Kjølø har ikke besvart VGs henvendelser om budet fra Sheffield United.

Til tross for at flere klubber, inkludert Sheffield United og Brighton, prøvde å hente Berge i sommer, valgte nordmannen å bli værende fordi han mente destinasjonene ikke var de rette for ham.

Det kan ha endret seg et halvt år senere. Sheffield United har nemlig imponert stort etter opprykket til Premier League og ligger for øyeblikket på åttendeplass.

Napoli kom denne høsten med et «muntlig bud» på Berge, og det er flere europeiske klubber som sirkler rundt Asker-gutten, så 21-åringen har all grunn til å ha bagasjen klar de neste dagene.

Publisert: 26.01.20 kl. 14:23 Oppdatert: 26.01.20 kl. 17:33

Premier League S V U T M P 1 Everton 2 2 0 0 6 – 2 4 6 2 Arsenal 2 2 0 0 5 – 1 4 6 3 Crystal Palace 2 2 0 0 4 – 1 3 6 4 Chelsea 2 1 1 0 3 – 1 2 4 5 Liverpool 2 1 1 0 4 – 3 1 4 VIS MER Champions League

Champions League Europaliga

Europaliga Nedrykk